jkorsvik/nowiki_second_scrape_merged huggingface dataset:
Cyclommatus weinreichi

Cyclommatus weinreichi er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En ganske stor (hannen 35-57 millimeter lang), halvmatt, gulrødlig til mørkt bronsefarget hjortebille med mørk, bronseaktig metallisk glans. Arten er nokså variabel i størrelsen, hos hannen er kjevene forholdsvis større jo større hannen er (allometrisk vekst). Store hanner har kraftige, krumme mandibler uten tenner i den indre delen, men med 3 skarpe tenner i spissen. Mandiblene har markerte render langs ytter- og inerkanten på oversiden. Antennene er ganske lange og tynne, omtrent så lange som hodets bredde. Hodet er stort og bredt, mye bredere foran enn bak, med skarpe sidekjøler. Pronotum utvider seg forover og er minst dobbelt så bredt som langt. Dekkvingene er uten synlig punktering. Beina er slanke, gulbrunlige.  Hunnen er mye mindre og slankere enn hannen, mørkbrun med rødbrune dekkvinger, uten forstørrede kjever, i motsetning til hannen er kroppen tydelig og tett punktert.


== Levevis ==
Larvene utvikler seg i råtne trestammer.


== Utbredelse ==
Arten lever på Ny-Guinea og øya Yapen.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cyclommatini
Slekten Cyclommatus Parry, 1863 – 55 arter
Underslekten Cyclommatus (i snever forstand)
Cyclommatus weinreichi Lacroix, 1972
Cyclommatus weinreichi weinreichi Lacroix, 1972 - Papua Ny-Guinea
Cyclommatus weinreichi yapensis Schenk, 2013 - Vest-Papua og Yapen


== Kilder ==
Schenk, K.-D. (2013) Notes on Asian stag beetles and description of new taxa (Coleoptera, Lucanidae). Beetles World 8: 1-11. [1]
Oversikt over artene


== Eksterne lenker ==
Bildegalleri over arten
Bildegalleri over artene foto:Benjamin Harink
(en) Cyclommatus weinreichi i Global Biodiversity Information Facility 
(en) Cyclommatus weinreichi hos NCBI 
(en) Cyclommatus – kategori av bilder, video eller lyd på Commons
Lars Glasø

Lars Glasø (født 1956) er en norsk psykolog som siden 2011 er professor i organisasjonspsykologi ved Handelshøyskolen BI. Han er utdannet cand.psychol. (1983), spesialist i arbeids- og organisasjonspsykologi (1991), og PhD  (2006)
Glasø er særlig kjent for sin forskning på konstruktiv og destruktiv ledelse, emosjoner og ledelse, personlighet samt mobbing og trakassering i arbeidslivet. Han har utgitt flere bøker om ledelse, skrevet 32 faglige bokkapitler samt en rekke vitenskapelige artikler i anerkjente internasjonale tidsskrifter. Han er medredaktør og medforfatter i bøkene Transformasjonsledelse (2015), Livet som leder (2015) og Selvledelse (2018).
Glasø spiller flere instrumenter og synger selv, og har gitt ut musikk blant annet Regrets (album, 2018), «No title yet» (single, 2020), «Desolation road» (single, 2020), Dialogues (EP, 2020), «You fly away» (single, 2022), «The earring» (single, 2022), "Dark drifting hobo" (single, 2022).


== Referanser ==


== Eksterne lenker ==
Lars Glasø ved Handelshøyskolen BI
RTP1

RTP1 er Portugals eldste tv-kanal og flaggskipsskanalen til allmennkringkasteren Rádio e Televisão de Portugal. Kanalen ble etablert i 1957 og var i 2017 landets tredje største tv-kanal med en markedsandel på 12,4 prosent.


== Bakgrunn ==
Radiotelevisão Portuguesas tv-tjeneste startet 15. desember 1955 og prøvesendinger startet for fullt året etter. 7. mars 1957 begynte RTP med ordinære tv-sendinger, og fjernsynsnettet ble gradvis utbygd utover i 1960-årene.Frem til 1968 var RTP1 landets eneste tv-kanal, og under Salazar-regimet ble RTP i stor grad brukt som talerør for myndighetene. Etter nellikrevolusjonen i 1974 som veltet diktaturet, startet RTP tester med farge-tv i 1975, og først i 1980 innførte RTP regulære farge-tv-sendinger.RTP1 er landets allmennkanal og henvender seg til et bredt publikum. Kanalen sender nyheter, sport, underholdning, drama og filmer.


== Referanser ==


== Eksterne lenker ==
(pt) Offisielt nettsted
RTP2

RTP1 er Portugals nest eldste TV-kanal og kulturkanalen til allmennkringkasteren Rádio e Televisão de Portugal. Kanalen ble etablert i 1968 og var i 2017 landets tiende største TV-kanal med en markedsandel på kun 1,4 prosent.


== Bakgrunn ==
Radiotelevisão Portuguesas TV-tjeneste startet 15. desember 1955 og prøvesendinger startet for fullt året etter. 7. mars 1957 begynte RTP med ordinære TV-sendinger, og fjernsynsnettet ble gradvis utbygd utover i 1960-årene.25. desember 1968 startet RTP opp sin andre TV-kanal, RTP2. Under Salazar-regimet ble RTP-kanalene i stor grad brukt som talerør for myndighetene. Etter nellikrevolusjonen i 1974 som veltet diktaturet, startet RTP tester med farge-TV i 1975, og først i 1980 innførte RTP regulære farge-TV-sendinger.Mens RTP1 henvender seg til et bredt publikum, retter RTP2 seg mot et nisjepublikum. Kanalen sender kultur- og faktaprogrammer samt barneprogrammer. Selv om RTP2 er landets nest eldste TV-kanal, er den bare landets tiende mest sette kanal med en markedsandel på 1,4 i 2017.


== Referanser ==


== Eksterne lenker ==
Offisielt nettsted
Temir Sarijev

Temir Agrembajevitsj Sarijev (kirgisisk Темир Агрембаевич Сариев; født 1963 i Sokuluk i Den kirgisiske sosialistiske sovjetrepublikk i SSSR) er en kirgisisk politiker. Han var statsminister i Kirgisistan fra 2015 til 2016.
Han startet sin politiske karriere som medlem av Komsomol fra 1987. Yrkesmessig var han økonom i pelsindustrien. I 1991 stiftet han den kirgisiske råvarebørsen, og var leder der til 1995. Fra 1995 var han daglig leder for industriselskapet «Toton». I 2005 ble han innvalgt til Den kirgisiske republikkens grunnlovsforsamling. I 2007 var han med å stifte det politiske partiet «Unionen av demokratiske krefter Ak-Sjumkar (Hvite falk)». I 2008 inngikk partiet i alliansen «Kirgisistans Forente Folkebevegelse», der Sarijev fikk plass i politbyrået. Han stilte som kandidat til presidentvalget i 2009, og ble kreditert med 6,4% av stemmene. Etter opptøyene i 2010 ble han 8. april 2010 utnevnt til finansminister i interimsregjeringen. Ved parlamentsvalget 10. oktober 2010 fikk partiet hans færre enn 3% av stemmene, og ble ikke innvalgt. Han var på nytt finansminister fra desember 2011 til mai 2015. 2. mai 2015 ble han utnevnt til statsminister. Våren 2016 ble det reist mistillit til regjeringen over en anbudsprosess for bygging av en motorvei. Ved presidentvalget 2017 var han igjen kandidat, og ble kreditert med 2,6% av stemmene. I 2020 trakk han seg fra Ak-Sjumkar, og stilte til parlamentsvalget for partiet «Bütün Kırgızstan» (Forente Kirgistan).Siden 2004 har Sarijev figurert på listen over de hundre rikeste i republikken.
I 2008 fikk han utgitt boken «Шах кыргызской демократии» (Sjahen av det kirgisiske demokratiet).


== Referanser ==
Good King Wenceslas

«Good King Wenceslas» er en engelsk julesang. Den handler om den hellige kong Venceslas av Böhmen (ca 903/907–929/935) og hans medlidenhet med en fattig bonde som samlet ved til å kunne varme seg på minnedagen for St. Stefanus. Stefanusdagen er 26. desember, det vil si på andre juledag, og Stefan minnes som den første kristne martyr.
Den engelske teksten er av John Mason Neale. Melodien fant Neale i samlingen Piae cantiones fra 1582, der den ikke var knyttet til juletiden, men var brukt til vårhymnen Tempus Adest Floridum.


== Referanser ==


== Eksterne lenker ==
(en) Good King Wenceslas – kategori av bilder, video eller lyd på Commons
Greuelpropaganda

Greuelpropaganda (skrekkpropaganda) er en form for politisk propaganda som har til hensikt å bekjempe motstandere med bevisste fabrikasjoner eller overdrivelser om forbrytelser de har begått. Det er et vanlig middel i psykologisk krigføring, og kan brukes i krig for å motivere sine egne væpnede styrker og befolkning, eller til å påvirke verdensopinionen.
Begrepet gräuelpropaganda ble først brukt under første verdenskrig av tyskerne om de alliertes skildringer av tysk grusomhet i krig.


== Referanser ==
Bellingcat

Bellingcat (også stilet bell¿ngcat) er et kollektiv for borgerjournalister grunnlagt av britiske Eliot Higgins. Bellingcat bruker frikildeetterretning, spesielt gjennom internett og sosiale medier, for å undersøke menneskerettighetsbrudd og kriminalitet over hele verden. Bellingcat bringer sammen bidragsytere som spesialiserer seg på etterforskning via sosiale medier og andre åpne kilder, og har utviklet retningslinjer og case-studier, slik at andre kan lære å gjøre det samme.
Opprinnelig undersøkte Higgins bruken av våpen i den syriske borgerkrigen. Nettverket har fått internasjonal oppmerksomhet for sine  etterforskninger. Enkelte konklusjoner, om blant annet redigerte satellittbilder i forbindelse med nedskytingen av Malaysia Airlines Flight 17 under den pågående krigen i det østlige Ukraina har møtt kritikk for metodene som ble brukt.
Under Russlands invasjon av Ukraina 2022 skrev Bellingcat blant annet om mange funn av  klasebomber i Ukraina.   16. mars ble nettsiden til Bellingcat blokkert av Russlands medieregulator Roskomnadzor for russiske brukere. I oktober 2022 påviste Bellingcat at brasilianeren Jose Assis Giammaria som ble pågrepet av Politiets Sikkerhetstjeneste i forbindelse med Spionasjesaken ved Universitetet i Tromsø, egentlige navn er Mikhail Valerjevitsj Mikusjin og jobber for den russiske etterretningstjenesten GRU.


== Referanser ==


== Eksterne lenker ==
Offisielt nettsted
(en) Mate-URL 
(en) Bellingcat – kategori av bilder, video eller lyd på Commons
Dokumentarfilmer om krigen i Norge 1940-1945

Dokumentarfilmer om krigen i Norge 1940-1945.


== Filmer ==


==== 1940-tallet ====
Det finnes også en svensk film fra 1945 kalt Oidentifierad Svenska Norgehjälpen produsert av Filmo AB.  


==== 1990-tallet ====


==== 2000-tallet ====


==== 2010-tallet ====


== TV-serier ==


== Referanser ==
RTÉ One

RTÉ One (irsk: RTÉ a hAon, norsk oversettelse: RTÉ én) er Irlands eldste og største tv-kanal, og flaggskipskanalen til landets allmennkringkaster Raidió Teilifís Éireann (RTÉ). Kanalen startet faste sendinger nyttårsaften 1961 under navnet Telefís Éireann. 


== Bakgrunn ==
RTÉ One startet faste sendinger 31. desember 1961, da som Telefís Éireann. I 1966 skiftet den navn til RTÉ og i deretter til RTÉ 1 i 1978. Fra oppstarten og frem til 1978, da RTÉ2 ble lansert, var kanalen den eneste på Irland. Kanalen startet opp med fargesendinger i begynnelsen av 1970-årene.RTÉ One finansieres delvis av en kringkastingsavgift på fjernsyn og av reklame- og sponsorinntekter. I 2016 fikk kanalen tilført 46,23 millioner euro fra kringkastingsavgiften. I tillegg kom rundt 95 millioner euro fra reklame og sponsing. Kanalen hadde et totalforbruk på 142,6 millioner euro i 2016.RTÉ One når 98 prosent av Irlands befolkning og sender i HD-kvalitet på det digitale bakkenettet på Irland. Kanalen er også tilgjengelig over landets kabel-tv-nett og på internettportalen RTÉ Live.
Kanalen er en allmennkanal som henvender seg til et bredt publikum med nyheter, idrett, serier og underholdning. RTÉ One er landets største tv-kanal og hadde i 2016 en markedsandel på 24,2 prosent av det irske tv-markedet. I november 2017 hadde markedsandelen falt til 18,5 prosent, men RTÉ One var fremdeles landets største tv-kanal.


== Referanser ==


== Eksterne lenker ==
Offisielt nettsted
RTÉ2

RTÉ2 er en offentlig irsk tv-kanal og tilhører landets allmennkringkaster Raidió Teilifís Éireann (RTÉ). Kanalen startet faste sendinger 2. november 1978.


== Bakgrunn ==
Mens søsterkanalen RTÉ One startet faste sendinger 31. desember 1961, ble RTÉ2 startet opp høsten 1978. Den er Irlands nest eldste tv-kanal.RTÉ 2 finansieres delvis av en kringkastingsavgift på fjernsyn og av reklame- og sponsorinntekter. I 2016 fikk kanalen tilført 29,52 millioner euro fra kringkastingsavgiften. I tillegg kom rundt 43 millioner euro fra reklame og sponsing. Kanalen hadde et totalforbruk på 72,5 millioner euro i 2016.RTÉ2 når 98 prosent av Irlands befolkning og sender i HD-kvalitet på det digitale bakkenettet på Irland. Kanalen er også tilgjengelig over landets kabel-tv-nett og på internettportalen RTÉ Live.
Kanalen retter seg mot et yngre publikum og sender idrettsprogrammer samt irske og utenlandske dramaserier, komedieserier og filmer. RTÉ2 er landets tredje største tv-kanal og hadde i 2016 en markedsandel på 9,1 prosent blant seere i alderen 15 til 34 år i det irske tv-markedet. I november 2017 hadde kanalen en markedsandel på 6,6 prosent for tv-markedet samlet.


== Referanser ==


== Eksterne lenker ==
Offisielt nettsted
Buskerud Distriktslag for Idrett

Buskerud Distriktslag for Idrett (stiftet 27. april 1919) var et organisasjonsledd under Norges Landsforbund for Idrett 
og et fellesorgan for idrett i Buskerud i perioden 1919-1940.
Buskerud Distriktslag for Idrett ble dannet sammen med 20 andre distriktslag i 1919.
Etter sammenslåingen med arbeideridrettskretsene, ble de nye kretsene Øvre Buskerud Idrettskrets og Nedre Buskerud Idrettskrets dannet i 1945.
Anton E. Hanssen fra Kongsberg var distriktslagets formann gjennom hele perioden fra 1919 til 1940.


== Idrettslag ==
I 1935 hadde distriktslaget følgende idrettslag som medlemmer:

Aal Idrettslag
Aamot Idrettsforening
«Alfheim», Tennisklubben
Bakke Idrettsforening
Bingen Idrettsforening
Bromma Idrettslag
Ski- og Ballklubben Drafn
Drammens Atletklubb
Drammens Ballklubb
Drammen Roklubb
Drammens Skøiteklub
Drammens Svømmeklubb
Drammens Sykkelklubb
Drammens Tennisklubb
Drammens Turnforening
«Drammen-Strong»
Drolsum Idrettsforening
Efteløt Idrettslag
Eggedals Idrettsforening
Eiker Ski- & Ballklubb
Fiskum Skytterlags Skiavdeling
Fjell Idrottslag
Flå Idrettslag
Flesberg Idrettslag
IF Fossekallen
IF «Fremad»
Geilo Idrettslag
Geithus Idrettsforening
Glassverket Idrettsforening
Gol Idrettslag
Gråbein Idrettsforening
Gullaug Idrettsforening
Gulsvik Idrettslag
«Gymnos», Turnforeningen
Haug Idrettsforening
Hen Idrettsforening
Idrettsforeningen Hellas
Hokksund Tennisklubb
Hokksund Turnforening
Hol Skilag
Hole Idrettsforening
Holmsbu Idrettsforening
Hovet Idrettslag
«Huringen», Idrettslaget
Hønefoss Atletklubb
Hønefoss Tennisklubb
Jondalens Idrettslag
Kongsberg Atletklubb
Kongsberg Idrettsforening
Krødsherad Idrettsforening
Labro Sportsklubb
Lierskogens Ski- og Ballklubb
«Lion», Ski- og Ballklubben
Liungen Idrettsforening
Idrettsforeningen «Liv»
Ljøterud Skiklubb
Lunder Idrettsforening
Lyngdal Idrettslag
Meheia Idrettsforening
Mjøndalen Idrettsforening
Mjøndalens Tennisklubb
Modum Skiklubb
Modum Tennisklubb
Nedre Eiker Tennisklubb
Nedre Sigdals Idrettsforening
Nes Idrettslag
Nes Idrettslag, Ådalen
Nore Skiklubb
Noreanleggets Idrettslag
«Noringen», Idrettslaget
Ramfoss Idrettsforening
Ringerikes Sportsklubb
Rollag idrettslag
«Roy», Idrettsforeningen
Saggrenna Idrettslag
Sigdal Skiklubb
Ballklubben «Skiold»
Slemmestad Turn
«Smash», Tennisklubben
Sokna Cykleklubb
Solberg Sportsklubb
Somma Idrettslag
Idrettsforeningen Sparta
Spikkestad Idrettsforening
Stavn Idrettslag
Steinberg Idrettsforening
«Stjernen», Idrettsforeningen
Stranden Idrettslag
Strømsgodset Idrettsforening
Idrettsforeningen Sturla
Svene Idrettslag
Sylling Idrettsforening
Sysle Idrettsforening
Tofte Atletklubb
Torpe Idrettslag
Tronstad Idrettslag
Tuvs Idrettslag
«Tyristubben», Idrettslaget
«Ulførn», Atletklubben
Uvdal Idrettslag
Veggli Idrettsforening
Vetne Idrettsforening
Vestfossen Idrettsforening
Vestfossen Tennisklubb
Vestre Liers Idrettsforening
Vestre Spane Idrettsforening
Vikersund Idrettsforening
Yttre Krødsherad Idrettsforening
Yttre Sandsvær Skiløperforening
Øvre Lier Skiløperforening
Øvre Sandsvær Skiløperforening
Øvre Sigdal Idrettslag
Øvre Uvdal Idrettsforening


== Referanser ==
Sunnfjord (kommune)

Sunnfjord er en kommune i Vestland fylke som ble opprettet 1. januar 2020 ved at kommunene Førde, Jølster, Gaular og Naustdal ble slått sammen. Disse kommunene var fire av de daværende sju kommunene som regnes til distriktet Sunnfjord, mens de tre kommunene som ikke inngår i den nye storkommunen, er Askvoll, Fjaler, Flora og (delvis) Bremanger.I september 2021 ble Jenny Følling (Senterpartiet) valgt til ordfører i kommunen og Anne Lilleaasen (Høyre) ble ny varaordfører.Sunnfjord kommune grenser til Kinn og Gloppen i nord, Stryn og Luster i øst, Sogndal i sørøst, Høyanger i sør , Fjaler og Askvoll i vest. 
Kommunen har et areal på 2208 km². Det bor 21 959 personer i kommunen ved inngangen til 2020.Førde er kommunesenter og den eneste byen i Sunnfjord kommune. De største tettstedene er ellers Skei i Jølster, Vassenden, Naustdal, Sande i Sunnfjord og Bygstad. 
Innbyggerne i Sunnfjord kommune og i Sunnfjord distrikt kalles sunnfjording.


== Politikk ==


=== Kommunestyrevalget 2019 ===


== Referanser ==


== Eksterne lenker ==
(nn) Offisielt nettsted 
(no) Sunnfjord (kommune) i Store norske leksikon
Hen over jord et pilgrimstog

Hen over jord et pilgrimstog er en salme med tekst av Johan Halmrast. Den sto på trykk i sangboken Noahs Due i 1891 i en uferdig form. I 1896 kom den med i den danske sangboken Hjemlandstoner i den formen som er mest kjent i dag. Lars Aanestad mente at H.P. Mollerup, som var med i redaksjonen av den sangboka, trolig var den som hadde gitt salmen sin endelige form. Melodien er fra Egil Hovlands «Allehelgensmesse» (1970). I Norsk salmebok 2013 er den salme nummer 270.


== Salmeteksten ==


== Litteratur ==
Nils-Petter Enstad Jeg som er ringest blant ringe (Commentum Forlag, 2016)


== Referanser ==


== Eksterne lenker ==
Melodien spilt på orgel (YouTube
Trondhjems Distriktslag for Idrett

Trondhjems Distriktslag for Idrett (stiftet 29. april 1919) var et organisasjonsledd under Norges Landsforbund for Idrett 
og et fellesorgan for idrett i Trondheim i perioden 1919-1940.
Trondhjems Distriktslag for Idrett ble dannet sammen med 20 andre distriktslag i 1919. 
Distriktslaget beholdt dette navnet helt til 1940, til tross for at byen skiftet navn til Nidaros i 1930 og Trondheim i
1931.Etter sammenslåingen med arbeideridrettskretsene ble Trondheim og Omegn Idrettskrets etablert i 1945.


== Distriktslagets formenn ==
Carl Wilhelm Piene (1919–1920)
Jacob Salberg, SK Rapp (1920–1924)
Lorentz Syversen (1924–1928)
Gunnar Paulsen (1928–1930)
Reidar Melhus (1930–1932)
Jacob Salberg, SK Rapp (1933–1937)
Adolf Berg (1937–1939)
Harald Smedal (1939–1940)


== Idrettslag ==
I 1935 hadde distriktslaget følgende idrettslag som medlemmer:

Bokseklubben av 1930
Sportsklubben Brage
De Døves Idrettslag
Elgeseter Idrettsklubb
Sportsklubben Freidig
«Jarlen», Idrettsforeningen
Jernbanens Idrettslag
Fotballklubben Kvik
«National», Sportsklubben
Norges tekniske høgskoles idrettsforening
Politiets Idrettslag
Sportsklubben Rapp
«Rollo», Sportsklubben
Rosenborg Ballklub
«Trond», Idrettslaget
Trondhjems Bokseklubb
Trondhjems Handelsgym. Idr.forening
Trondhjems Ishockeyklubb
Trondhjems Roklubb
Trondhjems Skiklubb
Trondhjems Skøiteklub
Trondhjems Svømme- og Livredningsklubb
Trondhjems Tennisklubb
Trondhjems Turnforening
Trondhjems Velocipedklub
«Trygg», Sportsklubben


== Referanser ==


== Kilder ==
«Trondhjem Distriktslag for Idrett, 20 år i fremgangens tegn», Adresseavisen 20. april 1939.
«Fortegnelse over tilsluttede idrettslag», i Norges Landsforbund for Idrett (1935): Beretning 1. juni 1933 - 30. juni 1935, s. 137-179.
IBU-cupen 2015/16

IBU-cupen 2015/16 i skiskyting ble arrangert over åtte renn fra 27. november 2015 til 13. mars 2016. 
IBU-cupen er en internasjonal sammenlagtturnering i skiskyting, som arrangeres av International Biathlon Union (IBU), og er nivået under verdenscupen i skiskyting. 
Sammenlagtkonkurransen ble vunnet av Matvej Jelisejev og Nadine Horchler. EM i skiskyting 2016 inngikk som en del av IBU-cupen denne sesongen. 


== Kalender ==


== Resultater ==


=== Kvinner ===


=== Menn ===


=== Mix ===


== Sammenlagtstilling menn ==


==== Totalt ====
Andre norske plasseringer: Alexander Os (25), Erling Aalvik (27), Håvard Gutubø Bogetveit (31), Henrik L'Abée-Lund (36), Andreas Dahlø Wærnes (40), Erlend Bjøntegaard (41), Kristoffer Skjelvik (63), Tore Leren (68), Vetle Ravnsborg Gurigard (72), Fredrik Gjesbakk (60), Martin Femsteinevik (82), Kristian André Aalerud (113), Martin Rui (127).


== Sammenlagtstilling kvinner ==


==== Totalt ====
Andre norske plasseringer: Bente Landheim (22), Sigrid Bilstad Neraasen (25), Hilde Fenne (26), Thekla Brun-Lie (27), Ingrid Landmark Tandrevold (46), Tiril Eckhoff (56), Rikke Hald Andersen (61), Fanny Horn Birkeland (62), Kaia Wøien Nicolaisen (106), Jori Mørkve (107), Elise Ringen (108).


== Kilder ==
Sluttstilling menn totalt
Sluttstilling menn individuelt
Sluttstilling menn sprint
Sluttstilling menn jaktstart
Sluttstilling menn nasjoncupen
Sluttstilling kvinner totalt
Sluttstilling kvinner individuelt
Sluttstilling kvinner sprint
Sluttstilling kvinner jaktstart
Sluttstilling kvinner nasjoncupen


== Eksterne lenker ==
Offisiell hjemmeside - IBU
Rákkočearru

Rákkočearru (nordsamisk, norsk navneform (ikke offisiell, men ofte brukt): Raggovidda) er ei fjellvidde i Berlevåg kommune i Finnmark. Den ligger nord på Varangerhalvøya, mellom Storelvdalen og Veddalen i vest og Risfjorddalen i øst. I nord går den over i Løkvikdalsfjellet, mens den i sør stopper ved Langdalen. Rákkočearru har en rekke toppunkter, hvorav det høyeste er Rákkočohkka helt i sør, med 474 meter over havet.
Nord på Rákkočearru ligger Raggovidda vindpark, som ble satt i drift i 2014.


== Referanser ==
Joey Luft

Joey Luft (født Joseph Wiley «Joey» Luft 29. mars 1955 i USA) er en amerikansk skuespiller.


== Referanser ==
RTÉ Radio 1

RTÉ Radio 1 er Irlands eldste og største radiokanal og tilhører landets offentlige allmennkringkaster Raidió Teilifís Éireann (RTÉ). Kanalen startet faste sendinger 1. januar 1926, da som kanalen 2RN. Kanalen er tilgjengelig over hele Irland på både FM-båndet og som DAB. Kanalen henvender seg til et bredt publikum og sender prateprogrammer, populærmusikk, nyheter og underholdning.


== Bakgrunn ==
Dagens radiokanal er direkte etterkommer av Dublin-stasjonen 2RN som startet faste sendinger i 1926. Utover i 1930-årene ble sendenettet bygget ut, slik at kanalen nådde det meste av Irland. I begynnelsen av 1930-årene passerte antall radiolisenser 30 000, og kanalen skiftet navn til Radio Éireann (Irlands radio).
Under andre verdenskrig var kanalen strengt regulert av irske myndigheter, og sensuren var utbredt. Flere sendefrekvenser ble også slått sammen for å hindre at radiosignalene kunne fanges opp og spores av fiendtlige fly.I 1970-årene etablerte RTÉ flere nye radiokanaler, og kanalen ble døpt om til RTÉ Radio 1 for å skille den fra de andre kanalene. 
I dag er RTÉ Radio 1 Irlands største radiokanal med over 1 million lyttere ukentlig. Ifølge tall fra Joint National Listenership Research (JNLR) sto kanalen bak 18 av de 20 mest populære radioprogrammene på Irland i 2016. Kanalen hadde en markedsandel på 23,6 prosent.Kanalen finansieres av en kringkastingsavgift og reklameinntekter. I 2016 kom 12,8 millioner euro fra avgiften, mens reklame- og sponsorinntekter var det dobbelte. Kanalens totale forbruk var 36,7 millioner euro.


== Referanser ==


== Eksterne lenker ==
Offisielt nettsted 
(en) RTÉ Radio 1 – kategori av bilder, video eller lyd på Commons
Hyperloop

Hyperloop er et konsept for et fremtidig transportmiddel for mennesker og gods. Hyperloop skal bestå av rør med svært lavt lufttrykk, nær vakuum, slik at luftmotstanden blir liten. I rørene ferdes kapsler drevet av lineære induksjonsmotorer, lineærmotorer. Kapslene kan frakte mennesker eller varer. Ifølge tidlige kalkyler skal systemet kunne transportere kapslene i hastigheter over 1200 km/h.Det var gründeren Elon Musk som først utviklet konseptet Hyperloop, men utviklingen er overtatt av frivillige. En prototyp ble bygget i 2016 i California. Transportmiddelet var forventet å transportere gods i 2020 og mennesker i 2021.


== Referanser ==
Storvarden (Berlevåg)

Storvarden er et fjell i Berlevåg kommune i Finnmark. Det ligger lengst nord på Raggovidda, og har en høyde på 454 meter over havet. De fleste vindmøllene i Raggovidda vindpark ligger på Storvarden.


== Referanser ==
Adam Paulsson

Adam Paulsson (født 14. mars 1995) er en svensk svømmer. Han kom på 8. plass på 400 meter fri under Kortbane-EM i svømming 2017.


== Referanser ==